[{"text_idx": "#000000", "text": "Tarbijakaitse ja tehnilise ja\u0308relvalve ameti eksperdid on koos majandusministeeriumiga pannud kokku vastused energiakriisi kohta ko\u0303ige sagedamini ku\u0308sitavatele ku\u0308simustele, tabeli eri elektriseadmete aastase tarbimise ja rahalise kulu kohta."}, {"text_idx": "#000001", "text": "Millisel o\u0303iguslikul alusel esitatakse tarbijale elektriarveid?"}, {"text_idx": "#000002", "text": "Elektri kasutamiseks on tarbijal so\u0303lmitud kaks lepingut: elektrimu\u0308u\u0308jaga elektrileping elektrienergia ostmiseks ja vo\u0303rguettevo\u0303tjaga vo\u0303rguleping vo\u0303rguteenuste kasutamiseks. Kui tarbitakse elektrit, kuid elektrimu\u0308u\u0308jaga ei ole lepingut so\u0303lmitud, siis kasutatakse u\u0308ldteenust. Tarbijal tuleb teha lepingute so\u0303lmimisel, sh elektri- ja vo\u0303rgupaketi valikul vo\u0303imalikult teadlik valik. Erinevate pakettidega saab tutvuda elektrimu\u0308u\u0308jate veebileheku\u0308lgedel, kus enamasti on vo\u0303imalik laadida alla personaalne elektritarbimise ajalugu ning tutvuda konkreetsele majapidamisele soodsaimate pakettidega. Vo\u0303rgupakette saab vo\u0303rrelda oma vo\u0303rguettevo\u0303tja veebis (suurim vo\u0303rguettevo\u0303tja on Elektrilevi)."}, {"text_idx": "#000004", "text": "Elektripaketid jagunevad u\u0308ldjoontes bo\u0308rsi- ja fikseeritud hinnaga pakettideks. Vo\u0303ib esineda ka osaliselt muutuva hinnaga pakette, mis koosnevad bo\u0308rsi- ja fikseeritud hinna kombinatsioonist. Elektrimu\u0308u\u0308jad pakuvad ka keskkonnaso\u0303bralikke rohelise energiaga pakette, mille puhul on elekter toodetud taastuvatest energiaallikatest."}, {"text_idx": "#000005", "text": "Fikseeritud hinnaga lepingud vo\u0303ivad olla ta\u0308htajatud vo\u0303i ta\u0308htajalised (nt 12, 24 vo\u0303i 36 kuud so\u0303ltuvalt, mida elektrimu\u0308u\u0308ja pakub). Fikseeritud elektrihind sobib pigem neile tarbijatele, kellel ei ole vo\u0303imalust ega soovi oma elektritarbimist juhtida, kelle tarbimine on suurem ning kes eelistavad pigem elektriarvete osas kindlust ja ettena\u0308htavust."}, {"text_idx": "#000006", "text": "Bo\u0308rsipaketi puhul tuleb aga arvestada, et arvete suurused vo\u0303ivad kuude lo\u0303ikest oluliselt rohkem ko\u0303ikuda, sest igapa\u0308evased elektrituru hinna muutused kajastuvad otseselt elektriarvel. Seega on bo\u0308rsipaketti mo\u0303istlik valida neil tarbijatel, kellel on vo\u0303imalus oma elektritarbimist juhtida ning kes on valmis vo\u0303tma suuremaid hinnariske ning saama lu\u0308hemas plaanis hakkama ko\u0303rgemate arvetega. Bo\u0308rsihind kujuneb elektribo\u0308rsil, milleks Po\u0303hjamaades on Nord Pool."}, {"text_idx": "#000007", "text": "Bo\u0308rsipakettide puhul vo\u0303ib hind so\u0303ltuda kaalutud keskmisest bo\u0308rsihinnast vo\u0303i igal tunnil tarbitud elektrikogusest ja sellel tunnil kehtivast bo\u0308rsihinnast. Kasutades tunnipo\u0303hist bo\u0308rsipaketti on tarbijal vo\u0303imalik tarbimist reguleerida ja suunata odavamatele tundidele."}, {"text_idx": "#000008", "text": "Elektrimu\u0308u\u0308jate pakutavaid elektrihindu saab vo\u0303rrelda veebilehtedel: ja ."}, {"text_idx": "#000009", "text": "Paketi vahetamise huvi korral saab seda teha eelnimetatud veebilehtede kaudu vo\u0303i ku\u0308sida pakkumist oma praeguselt elektrimu\u0308u\u0308jalt ja soovi korral personaalset pakkumist ka teistelt elektrimu\u0308u\u0308jatelt. Kindlasti soovitame endale sobiva paketi valimiseks kasutada oma eelmiste aastate tarbimisgraafikuid, mis annavad va\u0308a\u0308rtuslikku infot na\u0308iteks talvise elektritarbimise mahu ning o\u0308ise ja pa\u0308evase tarbimise osakaalu kohta, millest omakorda so\u0303ltub sobivaima paketi valik. Senise elektrimu\u0308u\u0308ja juures toimub paketi vahetus kiiremini, kuid elektrimu\u0308u\u0308ja vahetamise protsess vo\u0303ib vo\u0303tta aega u\u0308le kuu."}, {"text_idx": "#000010", "text": "Rohkem infot, mida elektrilepingu so\u0303lmimisel silmas pidada, leiab TTJA kodulehelt: #elekter."}, {"text_idx": "#000011", "text": "Oma elektritarbimise ajaloo leiad oma vo\u0303rguettevo\u0303tja ja ta\u0308nase elektrimu\u0308u\u0308ja iseteenindustest."}, {"text_idx": "#000013", "text": "Bo\u0308rsihinna ja\u0308lgimiseks uuri, missuguseid vo\u0303imalusi (mobiilia\u0308pp, veebilehe iseteeninduskeskkond, bo\u0308rsihinna teavitus vms) pakub Sinu elektrimu\u0308u\u0308ja, sh kas samast kohast saab na\u0308ha nii bo\u0308rsihinda kui ka tarbimisandmeid."}, {"text_idx": "#000015", "text": "Jooksva tunni elektrihinda na\u0308eb ka Elering AS veebilehelt aadressil , kus hind on toodud ka\u0308ibemaksuta. Kui ja\u0308lgid bo\u0308rsihindu otse Nord Pool Spoti a\u0308pist vo\u0303i veebilehelt , tuleb arvesse vo\u0303tta, et sealne aeg on Eesti ajast tunni vo\u0303rra erinev ja hinnad on toodud ka\u0308ibemaksuta. Eleringi ja Nord Pool veebilehel toodud hinnad on megavatt-tundides ja tuleb ringi teisendada kilovatt-tundideks (1MWh = 1000 kWh)."}, {"text_idx": "#000016", "text": "Eleringi veebilehe e-teenindusest saab vaadata tarbimisandmeid nii tunni, pa\u0308eva kui ka kuu lo\u0303ikes. Tarbimisandmed vo\u0303ivad olla ka\u0308ttesaadavad ka vo\u0303rguettevo\u0303tja ka\u0308est, nt Elektrilevi vo\u0303rgu piirkonda ja\u0308a\u0308vatel tarbijatel on vo\u0303imalik tutvuda tarbimisandmetega Elektrilevi veebilehe iseteeninduses."}, {"text_idx": "#000017", "text": "Mida vo\u0303iks teada u\u0308ldteenuse kohta?"}, {"text_idx": "#000018", "text": "Kui kasutatakse elektrit, kuid elektrimu\u0308u\u0308jaga ei ole lepingut so\u0303lmitud, siis kasutatakse automaatselt u\u0308ldteenust. Oma tarbimiskoha lepingute kohta saab informatsiooni Elering AS e-teenindusest aadressil e.elering.ee vo\u0303i vo\u0303rguettevo\u0303tjalt. U\u0308ldteenuse hind on ko\u0303rgeim turul pakutavast, misto\u0303ttu tasub u\u0308ldteenuse tarbijal kaaluda kas fikseeritud hinnaga vo\u0303i bo\u0308rsihinnast so\u0303ltuva elektrilepingu so\u0303lmimist."}, {"text_idx": "#000019", "text": "Praegune elektrihinna to\u0303us ei ole seotud vo\u0303rgutasudega, kuid kuna vo\u0303rgutasu suurus so\u0303ltub tarbimisest, siis tasub olla veendunud, et olemasolev vo\u0303rgupakett on ko\u0303ige sobivam ja soodsam. Vo\u0303rgupakettide kohta uuri infot oma vo\u0303rguettevo\u0303tjalt. Na\u0308iteks vo\u0303rguettevo\u0303tja Elektrilevi veebilehe iseteeninduses saab vo\u0303rrelda, missugune vo\u0303rgupakett on varasematest tarbimisandmetest la\u0308htuvalt soodsaim."}, {"text_idx": "#000021", "text": "Kaugloetava arvesti puhul ei ole tarbijal kohustust vo\u0303rguettevo\u0303tjale na\u0308ite teatada ja na\u0308idud saadakse automaatselt. Kui aga andmete edastamise ha\u0308irete korral on esitatud prognoosarve, siis na\u0308iteks suurim vo\u0303rguettevo\u0303tja Elektrilevi soovitab na\u0308idud teatada prognoositud ja tegelike na\u0308itude olulisel erinemisel. Tarbija poolt na\u0308itude teatamisel tehakse u\u0308mberarvestus."}, {"text_idx": "#000022", "text": "Juhul kui andmete edastamine kaugloetavast mo\u0303o\u0303tesu\u0308steemist on ha\u0308iritud, siis vo\u0303ib vo\u0303rguettevo\u0303tja tulenevalt vo\u0303rgulepingu tu\u0308u\u0308ptingimustest prognoosida na\u0308idud ja viia hiljem prognoositud kogused vastavusse tegeliku tarbimisega. Andmeedastuse ha\u0308irete puhul on arvesti ise korras ja mo\u0303o\u0303dab tarbimist, kuid tarbimisandmete edastamisel on tekkinud probleemid. Ha\u0308ire po\u0303hjuse likvideerimisel tarbimisandmete edastus taastub."}, {"text_idx": "#000026", "text": "Kui on soov kontrollida elektriarvesti na\u0308itude o\u0303igsust, siis on vo\u0303imalik lasta pa\u0308deva elektriala isiku poolt lisada oma kodusesse elektrisu\u0308steemi kontrollarvesti. U\u0308ksikute elektriseadmete tarbimist on vo\u0303imalik mo\u0303o\u0303ta ka la\u0308bi pistikupessa u\u0308hendatava mo\u0303o\u0303tevahendi. Ligikaudse hinnangu koduse aastase elektritarbimise kohta saab, kui liita ko\u0303igi kodus olevate elektriseadmete sh valgustite aastased voolutarbed (info seadmete voolutarbe kohta on toodud seadme kasutusjuhendis, pakendil vo\u0303i nimesildil, vattides W). Mo\u0303nede elektriseadmete tu\u0308u\u0308pilised aastased tarbimised on:"}, {"text_idx": "#000027", "text": "La\u0308a\u0308ne-Nigula vallas kustutatakse o\u0308o\u0308seks ta\u0308navavalgustus"}, {"text_idx": "#000028", "text": "Energiaturu u\u0308levaade: pa\u0308evasel ajal on universaalteenuse hind bo\u0308rsist odavam"}, {"text_idx": "#000029", "text": "Vallad kasutavad energiasa\u0308a\u0308stul tervet mo\u0303istust"}, {"text_idx": "#000031", "text": "vahelduv vool on selline vool, kus teda mingi aeg on ja siis teda tu\u0308kk aega ei ole, kasutage kokkuhoiuks seda perioodi , kus voolu ei ole, ja kokkuhoid missugune"}, {"text_idx": "#000034", "text": "Haapsalu juurtega luuletaja va\u0308isas lapsepo\u0303lvelinna"}, {"text_idx": "#000037", "text": "Monika Undo: hingen uute vo\u0303imaluste helendav ho\u0303llandus"}, {"text_idx": "#000039", "text": "Uus na\u0308itus: ma\u0308hitud maalid Haapsalu linnagaleriis"}, {"text_idx": "#000046", "text": "Kuulutused, teated ja muu info saada La\u0308a\u0308ne Elu u\u0308ldaadressil info@le.ee."}]